47. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ  ΥΠΗΡΕΣΙΩΝ Αριθ. Β2/22/2994 της 4/12 Ιαν. 1979 (ΦΕΚ Β΄ 11) Περί αυξήσεως εισφορών ΤΣΑ. Έχοντας υπόψη: 1.Τις διατάξεις της παρ. 3 του άρθρ. 5 του Ν.Δ. 404/74 «περί τροποποιήσεως και συμπληρώσεως της περί του Ταμείου Συντάξεως Αυτοκινητιστών νομοθεσίας» (ΦΚΕ 127/11.5.1974 τ. Α΄). 2.Γνώμην του Διοικητικού Συμβουλίου του Ταμείου Συντάξεων Αυτοκινητιστών, υποβληθείσαν ημίν δια της υπ’ αριθ. 105710/22.12.1978 αναφοράς του Ταμείου.  3.Την οικονομική κατάσταση του Ταμείου Συντάξεων Αυτοκινητιστών. 4.Το γεγονός ότι οι εισφορές που προβλέπει η νομοθεσία του ΤΣΑ είναι χαμηλότερες από τις εισφορές του ΙΚΑ. 5.Τη Δ3/2087/6.12.1977 κοινή απόφαση του Πρωθυπουργού και του Υπουργού Κοινωνικών Υπηρεσιών «περί αναθέσεως αρμοδιοτήτων εις τους υφυπουργούς Κοινωνικών Υπηρεσιών» (ΦΕΚ 1278/6.12.77 τ. Β΄), αποφασίζουμε: Οι εισφορές οι οποίες προβλέπονται από τις διατάξεις των περιπτ. α΄, β΄, και γ΄ της παρ. 1 του άρθρ. 5 του Ν.Δ. 404/1974 όπως αυτές έχουν καθορισθεί με τη Β2/22/3/1743/17.9.1977 απόφαση του Υπουργού Κοινωνικών Υπηρεσιών (ΦΕΚ 962/1.10. 77 τ. Β΄) καθορίζονται από την 1 Φεβρ. 1979 ως ακολούθως: α)Η εισφορά, η οποία προβλέπεται από τις διατάξεις της περιπτ. α΄ της παρ. 1 του άρθρ. 5 του Ν.Δ. 404/1974, η οποία καταβάλλεται από τους ησφαλισμένους μισθωτούς, στο ποσό των 560 δραχμών μηνιαίως. β)Η εισφορά η οποία προβλέπεται από τις διατάξεις της περιπτ. β΄ της παρ. 1 του άρθρ. 5 του Ν.Δ 404/1974, η οποία καταβάλλεται από τους ησφαλισμένους τους αναφερομένους στις περιπτ. β΄, γ΄, δ΄, ε΄ ,ς΄ και ζ΄ της ίδιας παραγράφου του ίδιου άρθρου, στο ποσό των 1400 δραχμών μηνιαίως.  Ταμείο Ασφαλίσεως Αυτοκινητιστών (Τ.Σ.Α.) 39.Ν.β.45-49 84 γ)Η εισφορά η οποία προβλέπεται από τις διατάξεις της περιπτ. γ΄ της παρ. 1 του άρθρ. 5 του Ν.Δ. 404/1974, η οποία καταβάλλεται από τους εργοδότες στο ποσό των 840 δραχμών μηνιαίως. 